Publication: Magyar Közlöny
Issue: MK-1999-120 (Year: 1999, Number: 120)
Era: 1990-2004
Section: 
Paragraph Index: 294

2. Ilyen háborús cselekmények esetén minden Szerződő Fél, érintettsége mértékéig jogosult felfüggeszteni a többi Szerződő Félhez intézett jegyzékkel, 60 napos határidővel ezen Megállapodás bármely rendelkezése alkalmazását. Amennyiben élnek ezzel a joggal, a Szerződő Feleknek azonnal konzultálniuk kell az ügyben, hogy a felfüggesztett rendelkezést megfelelőre váltsák fel. XVI. Cikk Ezen Megállapodás értelmezésében vagy alkalmazásában a Szerződő Felek között felmerülő valamennyi nézeteltérést tárgyalásos úton kell megoldani, külső igazságszolgáltatás igénybevétele nélkül. Ha ezen Megállapodás kifejezetten másképp nem rendelkezik, a közvetlen tárgyalás útján el nem rendezett nézetkülönbségeket az Északatlanti Tanács elé kell terjeszteni. XVII. Cikk Bármely Szerződő Fél bármikor kérheti ezen Megállapodás bármely Cikkének felülvizsgálatát. A kérelmet az Észak-atlanti Tanácshoz kell eljuttatni. XVIII. Cikk

Source: https://magyarkozlony.hu/hivatalos-lapok/b49507c12ea8e4d5e1a55e7d4c3f24fd75161ec5/dokumentumok/e71d3e90adcd4f2b7b1964be2f308008fde02934/letoltes